Viimased paar päeva on läinud tõusude ja langustega. Pigem küll langustega, kuid loodan et teadmisi on juurde siiski tulnud. Tegelenud olen 3-4 tundi päevas ja see siis hõlmab nii mängimist  kui ka raamatu lugemist. Vahepeal kaovad head kaardid ikka nii ära ja siis tekib selline poolikute kaartidega mängimise kiusatus, mis on ilmselt väga vale lähenemine.    Proovisin ka neljal laual korraga mängida, sest lihtsalt vahepeal ei ole ühes lauas midagi teha, kuid neli lauda on siiski minu kui algaja jaoks liiga palju. 2-3 on siiski täiesti mängitav ja huvitavam, sest kui ühes lauas 10-20 kätt järjest peab foldima, siis läheb asi ikka suht nüriks ja tekib selline liinitöölise tunna. Kuigi  eks see kasumiga netipokkeri mängimine ilmselt suht liinitöö välja näebki.    Lisaks tundub mulle, et mängurahaga mängides ei saa kätte seda reaalse mängu tunnet, kuna paljud vennad lihtsalt arutult betivad ükskõik millise käega ja kui ise hea käega betid, siis mittekeegi selle tõttu foldima ei hakka, kuna reaalseid väärtusi mängus ei ole. On muidugi ka postiivseid erandeid, kõik sõltub ju seltskonnast kellega ühte lauda satud. Samas reaalset raha ma enne kindlasti mängu ei pane kui mänguraha lauad  ennast täielikult minu jaoks ammendanud on.    Ace On The River hakkab ka läbi saama. Eks siis võtan järgmiseks mõne keerulisema raamatu, kus ka reaalsemaid mängujuhiseid juba sees on. Hetkel on tahtejõudu veel küllaga, sest tunnen, et teadmisi tuleb natuke haaval ikka juurde, kuid raskemad ajad on kindlasti ees...